****

**РЕПУБЛИКА БЪЛГАРИЯ**

**МИНИСТЕРСКИ СЪВЕТ**

Проект

**ПОСТАНОВЛЕНИЕ ................**

**от ........................................ г.**

ЗА изменение и допълнение на Устройствения правилник на Изпълнителната агенция по селекция и репродукция в животновъдството към министъра на земеделието и храните, приет с Постановление № 13 на Министерския съвет от 2011 г. (обн., ДВ, бр. 9 от 2011 г.; изм. и доп., бр. 48 от 2012 г., бр. 91 от 2013 г. и бр. 29 от 2015 г.)

# МИНИСТЕРСКИЯТ СЪВЕТ

ПОСТАНОВИ:

**§ 1.** В наименованието думите „земеделието и храните“ се заменят със „земеделието, храните и горите“.

**§ 2.** Член 1се изменя така:

„Чл. 1. С правилника се уреждат дейността, структурата, функциите, числеността на персонала и организацията на работа на Изпълнителната агенция по селекция и репродукция в животновъдството към министъра на земеделието, храните и горите, наричана по-нататък „агенцията.“

**§ 3.** В чл. 2 се правят следните изменения и допълнения:

1. В ал. 3 думите „министъра на земеделието и храните“ се заменят с „министъра на земеделието, храните и горите“, а след „в областта на“ се добавя „селекцията и репродукцията в“.

2. Създава се нова ал. 4:

„(4) Агенцията е компетентният държавен орган за извършване на официален контрол за проверка прилагането на правилата предвидени в Регламент (ЕС) 2016/1012 на Европейския парламент и на Съвета от 8 юни 2016 година относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) № 652/2014 и Директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни (ОВ L 171 от 29 юни 2016 г.).“

3. Досегашната ал. 4 става ал. 5 и в нея след след думата „финансирани“ се добавя „със средства“, а след „източници” се добавя „включително такива, в които българската страна участва със свои ресурси, като спазва регламентираните в тях условия и процедури.“

4. Създава се ал. 6:

„(6) Дейността на Агенцията се осъществява на основата на принципите: законност, откритост и достъпност, отговорност и отчетност, ефективност, субординация и координация, предвидимост, обективност и безпристрастност.“

**§ 4.** В чл. 3, ал. 2 се правят следните изменения и допълнения:

1. В т. 2 след думата „свързани с“ се добавя „лабораторен“, а думите „в държавните лаборатории“ се заличават;

2. Точка 3 се изменя така:

„3. Такси за извършване на генетични анализи за определяне на родителство и ДНК профил в Национална референтна лаборатория за генетични анализи в животновъдството.”

**§ 5.** Наименованието на Глава втора се изменя така:

„Изпълнителен и заместник изпълнителен директор. Правомощия на изпълнителния директор“.

**§ 6.** В чл. 7се правят следните изменения и допълнения:

1. В ал. 1:

а) създава се т. 1а:

 „1а. представлява агенцията пред всички държавни органи, физически и юридически лица в страната и в чужбина”;

 б) в т. 2 и 3 думите „министъра на земеделието и храните“ се заменят с „министъра на земеделието, храните и горите“

в) създава се т. 2а:

„2а. прилага провеждането на държавната политика в областта на развъдната дейност, управлението и съхраняването на генетичните ресурси“;

г) в т. 3 думите „министъра на земеделието и храните“ се заменят с „министъра на земеделието, храните и горите

д) в т. 4 след думата „дава“ се добавя „предложения“ а думата „животновъдството“ се заменя с „развъдната дейност, управлението и съхраняването на генетичните ресурси“;

е) точка 14 се изменя така:

„14. ръководи, организира и контролира дейността по защита на класифицираната информация и определя служител по сигурността на информацията“;

ж) в т. 19, 20 и 21 думите „министъра на земеделието и храните“ се заменят с „министъра на земеделието, храните и горите.“

з) създават се т. 23 – 34:

„23. изготвя обобщен доклад до министъра на земеделието, храните и горите с резултатите от извършените проверки от предходната календарна година.;

24. изготвя доклад до министъра на земеделието, храните и горите с решението на Националния съвет по генетични ресурси за статуса на породите.

25. утвърждава вътрешни правила и инструкции свързани с дейността на агенцията;

26. контролира дейността на лабораториите по чл. 3б, ал. 1, т. 4 и 5 от Закона за животновъдството;

27. контролира дейностите свързани с опазване, устойчиво използване и достъп до генетични ресурси в животновъдството;

28. участва в консултативния съвет по животновъдство, към министъра на земеделието, храните и горите при решаване на проблеми от неговата компетентност;

29. сформира работни групи и съвети по въпроси свързани с въпроси по изпълнение функциите на агенцията при възникване на епидемиологична обстановка или други форсмажорни обстоятелства.

30. ръководи информационната политика, като осигурява публичност и прозрачност на дейността на агенцията;

31. определя поименния състав на Националния съвет по генетични ресурси в животновъдството;

32. контролира работата по създаване и поддържане на регистрите по чл.18, ал.6 от Закона за животновъдството.

33. контролира изграждането и поддържането на информационна система за осъществяване на контрол по смисъла на чл. 47, т. 3 от Закона за животновъдството;

34. утвърждава процедури за осъществяване на официален контрол върху дейността на развъдните организации.“

2. В ал. 2 думите думите „министъра на земеделието и храните“ се заменят с „министъра на земеделието, храните и горите“

**§ 7.** Вчл. 9, ал. 4се се изменя така:

„(4) Общата численост на персонала на агенцията е 100 щатни бройки, включително изпълнителен директор, заместник изпълнителен директор, главен секретар, финансов контрольор и служител по мрежова и информационна сигурност.“

**§ 8**. В глава третасе създава „Раздел Iа „Финансов контрольор и служител по мрежова и информационна сигурност.“

**§ 9**. В чл. 9асе правят следните изменения:

1. Алинея 1 се изменя така:

„(1) Финансовият контрольор осъществява предварителен контрол за законосъобразност по смисъла на § 1, т. 10 от допълнителните разпоредби на Закона за финансовото управление и контрол в публичния сектор (ЗФУКПС).”

2. Алинея 4 се изменя така:

„(4) Финансовият контрольор не може да съвместява отговорности по одобрение, изпълнение и осчетоводяване съгласно чл. 7, ал. 1, т. 8 от ЗФУКПС.“

**§ 10.** Създава се чл. 9б:

„9б. (1) Служителят по мрежовата и информационната сигурност е на пряко подчинение на изпълнителния директор.

(2) В изпълнение на задачите, възложени му със Закона за киберсигурността и Закона за електронното управление и с подзаконовите нормативни актове по прилагането им, служителят по мрежова и информационна сигурност:

1. ръководи дейностите, свързани с постигане на високо ниво на мрежова и информационна сигурност, и целите, заложени в политиката на Агенцията;

2. участва в изготвянето, поддържането и развитието на политиките за мрежова и информационна сигурност и документираната информация;

3. участва в поддържането и развитието на Системата за управление на сигурността на информацията съгласно международния стандарт ISO 27001;

4. консултира ръководството на Агенцията във връзка с информационната сигурност; периодично (не по-малко от веднъж в годината) изготвя доклади за състоянието на мрежовата и информационната сигурност в Агенцията и ги представя на изпълнителния директор на Агенцията;

5. координира обученията, свързани с мрежовата и информационната сигурност;

6. поддържа връзки с други администрации, организации и експерти, работещи в областта на информационната сигурност;

7. следи за акуратното водене на регистъра на инцидентите и организира анализ на инцидентите с мрежовата и информационната сигурност, за откриване на причините за тях и предприемане на мерки за отстраняването им;

8. следи за появата на нови киберзаплахи (вируси, зловреден код, спам, атаки и др.) и предлага адекватни мерки за противодействието им;

9. предлага санкции за лицата, нарушили мерките за мрежовата и информационната сигурност;

10. организира тестове за откриване на уязвимости в информационните и комуникационните системи и предлага мерки за отстраняването им.

11. организира и сътрудничи при провеждането на одити, проверки и анкети и при изпращането на резултатите от тях на съответния национален компетентен орган.

12. изпълнява и други задачи, възложени с нормативни актове, регламентиращи мрежовата и информационната сигурност.

**§ 11.** В чл. 10, ал. 3, т. 3 думите „Министерството на земеделието и храните“ се заменят с „Министерството на земеделието, храните и горите“.

**§ 12.** В чл. 11, ал. 2се правят следните изменения и допълнения:

1. Точка 14 се изменя така:

„14. отговаря за периодичното създаване и съхраняване на архиви на информацията – на електронни носители или по електронен път, на данните на дирекциите в Централното управление на агенцията и в териториалните структури“;

2. В т. 18 думите „министъра на земеделието и храните“ се заменят с „министъра на земеделието, храните и горите“,

3. Създават се т. 28 - 35:

„28. осъществява информационното обслужване на дейността на изпълнителния директор и на териториалните звена на агенцията;

29. изгражда и поддържа информационна система за осъществяване на контрола по чл. 47, т. 3 от ЗЖ;

30. подпомага дейността на специализираната администрация за създаването и поддържането на регистрите по чл. 18, ал. 6 от ЗЖ;

31. организира техническата поддръжка и подсигурява работоспособността на приложните информационни системи и техническата инфраструктура на агенцията;

32. методически ръководи и контролира всички структурни звена на агенцията по отношение на използването на информационните системи и компютърната техника;

33. осигурява взаимодействието между информационните системи на агенцията с аналогичните системи на други ведомства и развъдни организации за обмен на информация и интеграция;

34. разработва и предлага за утвърждаване от изпълнителния директор на агенцията: политиките, целите, процедурите, метриката за оценка на информационната сигурност и инструкциите, произтичащи от нормативната уредба, както и всички други необходими указания и процедури.

35. периодично публикува актуална информация съгласно чл. 15, ал. 1 от Закона за достъп до обществена информация, която съдържа:

1. описание на правомощията на изпълнителния директор и данни за организацията, функциите и отговорностите на ръководената от него администрация;

2. списък на издадените от изпълнителния директор актове в изпълнение на неговите правомощия и текстовете на издадените от органа индивидуални и общи административни актове;

3. описание на информационните масиви и ресурси, използвани от съответната администрация;

4. наименованието, адреса, адреса на електронната поща, телефона и работното време на звеното, което отговаря за приемането на заявленията за предоставяне на достъп до информация;

5. вътрешни правила, свързани с предоставянето на административни услуги на гражданите;

6. стратегии, планове, програми и отчети за дейността;

7. информация за бюджета и финансовите отчети на администрацията, която се публикува съгласно Закона за публичните финанси;

8. информация за провеждани обществени поръчки, определена за публикуване в профила на купувача съгласно Закона за обществените поръчки;

9. информация за упражняването на правото на достъп до обществена информация, реда и условията за повторно използване на информация, таксите по чл. 41ж ЗДОИ и форматите, в които се поддържа информацията;

10. обявления за конкурси за държавни служители;

11. подлежащата на публикуване информация по Закона за предотвратяване и установяване на конфликт на интереси;

12. информация, която е публична, съгласно Закона за защита на класифицираната информация и актовете по прилагането му.“

**§ 13.** В чл. 12 се правят следните изменения и допълнения:

1. В ал. 2 се създават т. 1 – 6:

„1. отдел Северозападен регионален център за контрол и координация на развъдната дейност Враца, с териториален обхват областите Враца, Монтана, Видин, Ловеч и Плевен;

2. отдел Северен централен регионален център за контрол и координация на развъдната дейност Русе, с териториален обхват областите Габрово, Русе, Велико Търново, Силистра и Разград;

3. отдел Североизточен регионален център за контрол и координация на развъдната дейност Аксаково, с териториален обхват областите Варна, Добрич, Търговище и Шумен;

4. отдел Южен регионален център за контрол и координация на развъдната дейност Смолян, с териториален обхват областите Смолян, Благоевград, Кюстендил, Кърджали и Хасково;

5. отдел Южен централен регионален център за контрол и координация на развъдната дейност Пловдив, с териториален обхват областите Пловдив, Пазарджик, Перник и София;

6. отдел Югоизточен регионален център за контрол и координация на развъдната дейност Стара Загора, с териториален обхват областите Стара Загора, Бургас, Сливен и Ямбол.”

2. В ал. 3 се създават т. 1 и 2:

„1. Източен център по репродукция и анализ Сливен, с териториален обхват областите Сливен, Варна, Русе и Велико Търново;

2. Западен център по репродукция и анализ София, с териториален обхват областите София, Враца, Пловдив, Хасково и Смолян.”

3. В ал. 4 думите „Териториалният обхват, седалището и“ се заличават.

**§ 14.** В чл. 13 се правят следните изменения и допълнения:

1. Точка 3 се изменя така:

„3. участва в работата на комисии по чл. 29а, ал.2 от ЗЖ за разглеждане на постъпилите в Министерството на земеделието, храните и горите документи за издаване или отказ за издаване на разрешение за извършване на развъдна дейност;“

2. Точка 4 се изменя така:

„4. участва в проверките на място относно декларираните обстоятелства в заявлението по чл. 29, ал. 1 от ЗЖ, подадено в Министерството на земеделието, храните и горите за издаване на разрешение за осъществяване на развъдна дейност;“

3. В т. 5 накрая се добавя „чрез извършване на планови и извънпланови проверки;”

4. В т. 6 думите „изгражда и поддържа“ се заменят с „участва в поддържане на;“

5. В т. 7думите „създава и поддържа регистър“ се заменят с „участва в поддържане на регистъра;”

6. Създава се точка 10а:

„10а. контролира реда за използване на мъжки разплодници за естествено покриване.“

7. Точка 12 се изменя така:

„12. организира и контролира дейностите, свързани с опазване, устойчиво използване и достъп до генетични ресурси в животновъдството.“

8. Създават се т. 13а – 13в:

„13а. поддържа национална мрежа за мониторинг на генетичните ресурси;

13б. поддържа национална информационна система за генетичните ресурси в животновъдството;

13в. определя рисковия статус и тренда на изменение на породите.“

9. В т. 14 думата „животните“ се заменя с „чистопородните разплодни животни, хибриди и регистрираните еднокопитни“.

10. В т. 17 думите „министъра на земеделието и храните“ се заменят с „министъра на земеделието, храните и горите“

11. Точка 19 се изменя така:

„19. въвежда информация в Интегрираната информационна система на Българската агенция по безопасност на храните относно породността на животните под селекционен контрол и вписването им в регистрите по чл.18, ал.6 от Закона за животновъдството”.

12. Точки 20 и 21 се изменят така:

„20. организира мероприятия за популяризиране на развъдната дейност, като регионални, национални и международни изложения по животновъдство;

21. участва в постоянно действащи Експертни комисии на териториите на общинските служби по земеделие за извършване на проверка на място за установяване на загинали селскостопански животни;“

13. Създават се т. 22 и 23:

„22. участва при вземането на биологичен материал за извършване на анализи и изследвания по чл. 46 т. 2 от ЗЖ;

23. съставя актове за установяване на административни нарушения.“

**§ 15.** В чл. 14 се правят следните изменения и допълнения:

1. В т. 6 след думата „реализира“ се добавя „национални“ и след предлога „за“ се добавя „ex situ-in vivo и in vitro;“

2. В т. 8 накрая се добавя „и ex situ- in vitro консервиране на генетичен материал;”

3. Точка 9 се изменя така:

„9. методически ръководи и контролира дейността на лабораториите;“

4. В т. 13 след думата „бедствия“ се добавя „аварии и възникнали епизоотични заболявания;”

5. В т. 16 след предлога „за“ се добавя „in situ;“

6. Точки 20 и 21 се изменят така:

 „20. контролира извършването на физико-химичен и микробиологичен анализ на млякото;

21. контролира изследването за рандеман и нежност на вълната;“

7. Създават се т. 22 – 25:

„22. изготвя методики за вземане на проби за извършване на генетичен анализ;

23. участва в обучение на животновъди за взимане на проби за нуждите на развъдната дейност;

24. изготвя справки, становища, информации и отчети, свързани с лабораторната дейност в съответствие с компетенциите си;

25. оказва съдействие и извършва арбитражни дейности при определяне на породен състав, при доказване на произхода, при определяне качеството на животинската продукция и други.”

**§ 16.** Навсякъде в правилника думите „министъра на земеделието и храните“ се заменят с „министъра на земеделието, храните и горите“.

**§ 17.** „Приложението към чл. 9, ал. 5“ се изменя така:

„Приложение

към чл. 9, ал. 5

|  |
| --- |
| **Обща численост на персонала в Изпълнителна агенция по селекция и репродукция в животновъдството – 100 щатни бройки** |
| Изпълнителен директор | 1 |
| Заместник изпълнителен директор  | 1 |
| Главен секретар  | 1 |
| Финансов контрольор | 1 |
| Служител по мрежова и информационна сигурност | 1 |
| Обща администрация | 16 |
| в т.ч.: |  |
| дирекция „Административно, правно, финансово-счетоводно и информационно обслужване“ | 16 |
| Специализирана администрация | 79 |
| в т.ч.: |  |
| Главна дирекция „Контрол и координация на развъдната дейност“  | 13 |
| Северозападен регионален център за контрол и координация на развъдната дейност | 6 |
| Северен централен регионален център за контрол и координация на развъдната дейност | 9 |
| Североизточен регионален център за контрол и координация на развъдната дейност | 7 |
| Южен регионален център за контрол и координация на развъдната дейност | 6 |
| Южен централен регионален център за контрол и координация на развъдната дейност | 8 |
| Югоизточен регионален център за контрол и координация на развъдната дейност | 6 |
| Главна дирекция „Управление на генетичните ресурси и репродуктивния процес“ | 3 |
| Източен център по репродукция и анализ Сливен | 12 |
| Западен център по репродукция и анализ София | 9 |

“

**Заключителна разпоредба**

**§ 18.** Постановлението влиза в сила от първо число на месеца, следващ месеца на обнародването му в „Държавен вестник“.

**МИНИСТЪР-ПРЕДСЕДАТЕЛ:**

**БОЙКО БОРИСОВ**

**ГЛАВЕН СЕКРЕТАР НА МИНИСТЕРСКИЯ СЪВЕТ:**

**ВЕСЕЛИН ДАКОВ**

**Главен секретар на Министерството на земеделието, храните и горите:**

**Георги Стоянов**

**Директор на дирекция „Правни дейности и**

**законодателство на Европейския съюз”, МЗХГ:**

**Гинка Панаретова**